Diari Oficial de la Generalitat Valenciana


Sumari del DOGV 4335, del 13-09-2002 (2002/9753)

ORDE de 29 d'agost de 2002, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar diverses ajudes de foment de l'ocupació, per a l'exercici de 2002.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4335

Data del DOGV
:   13-09-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/9753


Data del document
:   29-08-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * treballador jove
    * ajuda pública
    * discapacitat
    * mà d'obra femenina
    * creació d'ocupació
    * lluita contra l'atur
    * suport econòmic
    * empresa
    * atur de llarga duració
    * ajuda a l'ocupació

ORDE de 29 d'agost de 2002, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar diverses ajudes de foment de l'ocupació, per a l'exercici de 2002. [2002/F9753]
  
L'Orde de 28 de febrer de 2002, de la Conselleria d'Economia, Hisenda i Ocupació, publicada en el Diari Oficial de la Generalitat Valenciana número 4.204, de data 6 de març de 2002, va donar publicitat a les línies de crèdit i a l'import global màxim destinat a atendre diverses ajudes del Programa d'Ocupació Pública d'Interés Social i Foment del Desenvolupament Local per a l'exercici 2002.
  
Per l'Orde de 13 de març de 2002, de la Conselleria d'Economia, Hisenda i Ocupació, Diari Oficial de la Generalitat Valenciana número 4.217, de 26 de març de 2002, es va donar publicitat a les línies de crèdit i a l'import global màxim destinat a atendre diverses ajudes dels programes de Foment d'Ocupació Estable i altres Mesures de Suport a la Creació d'Ocupació per a l'exercici 2002, regulats en l'Orde de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases de concessió de subvencions d'estes (modificada per les órdens de la Conselleria d'Economia, Hisenda i Ocupació de 13 de març de 2002, 4 de desembre de 2001 i 28 de març de 2001).
  
Així mateix, l'Orde de 29 d'abril de 2002, de la Conselleria d'Economia, Hisenda i Ocupació, publicada en el Diari Oficial de la Generalitat Valenciana número 4.244, de data 8 de maig de 2002, va donar publicitat a les línies de crèdit i a l'import global màxim destinat a atendre per a l'exercici 2002 les ajudes establides per l'Orde de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió de les ajudes i subvencions públiques destinades al foment de l'ocupació de persones amb discapacitat, entre les quals es troben les ajudes destinades a l'ocupació amb suport a contractació temporal de discapacitats.
  
Per la Resolució del director general del Servef de data 26 de juliol de 2002 s'aprova l'expedient de modificació pressupostària número 31.016/2002, que autoritza un determinat ajust entre línies de subvenció del capítol IV del programa 322.10.
  
Atés que hi ha una bona acceptació dels programes d'ocupació per part de les empreses, entitats col·laboradores, i persones en situació de desocupació, es considera convenient destinar recursos addicionals per a poder atendre totes les sol·licituds d'ajuda ampliant les dotacions pressupostàries destinades a estos programes per haver-hi en l'actualitat disponibilitat pressupostària.
  
Per tot això i segons el que disposa l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, per mitjà d'orde es donarà publicitat a les línies de subvenció que financen la concessió d'ajudes de naturalesa corrent o de capital i a l'import global màxim destinat a estes.
  
En virtut d'això i de conformitat amb el que disposa l'article 35 de la Llei 5/1983, de 30 de desembre, de Govern Valencià, i en haver-se atribuït les competències en matèria de foment d'ocupació a la Conselleria d'Economia, Hisenda i Ocupació, per mitjà del Decret 7/2002, de 25 de juliol, del president de la Generalitat Valenciana.
  
ORDENE
  
Article 1
  
S'amplia la dotació pressupostària destinada a finançar diverses mesures de foment de l'ocupació per a l'exercici de 2002, de conformitat amb el que estableix la Llei 10/2001, de 27 de desembre, de Pressupostos de la Generalitat Valenciana per a l'any 2002, a càrrec de la secció, programa, línies i imports que a continuació es detallen:
  
I. Les ajudes destinades al foment de l'ocupació estable per a l'exercici 2002, regulades en els títols II i III de l'Orde de la Conselleria d'Economia, Hisenda i Ocupació de 29 de desembre de 2000 (modificada per les órdens de 28 de març de 2001, 4 de desembre de 2001 i 13 de març de 2002 de la Conselleria d'Economia, Hisenda i Ocupació) es finançaran a càrrec del capítol IV, línia T2443000, per un import global màxim de 36.725.434 euros, la qual cosa suposa un increment de 5.292.120 euros, respecte de la dotació anterior, dels quals 93.595.117 euros són finançats pel Fons Social Europeu.
  
II. Les ajudes establides en el títol III (Ocupació amb suport) i títol V (Contractació temporal de discapacitats), de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió de les ajudes i subvencions públiques destinades al foment de l'ocupació de persones amb discapacitat, es financen a càrrec del codi línia T2240000 amb un import global màxim de 1.202.220 euros, la qual cosa suposa un increment de 222.000 euros, respecte de la dotació anterior, dels quals 980.220 euros són finançats pel Fons Social Europeu.
  
Article 2
  
Es concedeix un nou termini de presentació de sol·licituds de 15 dies, comptats a partir del següent al de la publicació de la present orde en el Diari Oficial de la Generalitat Valenciana, per a les ajudes del programa ocupació amb suport establides en el títol III de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió de les ajudes i subvencions públiques destinades al foment de l'ocupació de persones amb discapacitat.
  
Disposició addicional
  
Les referències fetes al Fons Social Europeu en l'Orde de 28 de febrer de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions del Programa d'Ocupació Pública d'Interés Social i Foment del Desenvolupament Local (núm. DOGV: 4.204, de data 06.03.2002) respecte al finançament de les línies de subvenció T2445000 per a atendre les Ajudes a les Actuacions Mediambientals (PAMER), regulades en el capítol III del títol II de l'Orde de 29 de desembre mencionada i T2697000 per a atendre les subvencions a l'ocupació juvenil en barris d'acció preferent, regulades en el capítol V, del títol II, de la mencionada orde s'entendran fetes a fons procedents de l'INEM.
  
Disposició final
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 29 d'agost de 2002
  
El conseller d'Economia, Hisenda i Ocupació,